Syistä merimiesten karkaamiseen
Nyt ollaan toimessa uutta merilakia valmistamaan
ajanmukaisen tarkoituksen kannalle, eikä olekkaan epäiltävä,
etteivät ne knnnioitettavat miehet, jotka siinä
komiteassa istuvat, siinä tee parhaan ymmärryksensä
ja hyvän omantuntonsa jälkeen. Meriliike on jo maamme
tärkeimpiä elatuskeinoja, mutta merielämä on melkein
tuntematointa niille, jotka eivät ole itse sitä koetelleet;
siksi rohkenen minäkin sanoa mitä itse olen siinä
koetellut. Viime valtiopäivillä kyllä tuotiin esiin
syitä merimiesten karkaamisiin ja muutamat vaativat
aina kovempia rangaistuksia tästä merimiesten rikoksesta,
mutta muutamat taas valtiopäivämiehistä näyttivät
asian hyvin käsittäneen, Ehkä en ole lain säätäjiä,
sauon kuitenkin, eitä rangaistuksen kovuus ei
voi estää merimiesten karkaamista, jonka usein vaikuttaa
laivapäällikköin käytös meriväkeään kohtaan.
Laivapäällikköjä on, jotka itse ovat ennen olleet kovan
kurin alaisina siinä tavallaan sivistyneet; ne näkevät
siis sellaisen kovan menettelemisen meriväkeä kohtaan
velvollisuudeksensa; ne kohtelevat väkeään niinkuin
heitä itsiään ennen kohdeltiin, jos ei siivo luonto ja
parempi sivistys saata heitä toisin ajattelemaan ja
menettelemään. Minä en kyllä tunne meriasetuksia
muista kuin mitä nuo yksipuoliset kontrahdit sisältävät,
jotka merimiehille annetaan ja joissa on se rangaistus,
joka karkaamisesta seuraa merimiehille; mutta
ne velvollisuudet, joita toiseltakin puolelta tarvitaan,
eivät tule kysymykseen. Lupauksia palkan lisäämisestä
ja ruokalistoja myös annetaan, mutta sillä ehdolla,
jos kapteeni niin hyväksi näkee. Nyt jos kapteeni
ei näe mitään hyväksi, niin merimies luulee itsensä
petetyksi eikä näe edessään olevan muuta pelastusta
kuin karkaaminen. — Jos karannut merimies
taas tulisi kotiin, kohdellaan häntä juurikuin hän olisi
heugen rikosta tehnyt, ja asianomaisessa oikeudessa harvoin
tulevat oikiat syyt tutkituiksi, kuu ei myönnytetä
asian lykkäämistä siksi kuin laiva, josta on karattu,
tulisi kotiin, että merimies saisi näyttää toteen syyt,
joitten tähden on karattu. Saapi myös merimies olla
usein vankeudessa vuosikauden, ehkä ei rangaistustakaan
seuraa. Karanneitten vaimot ja lapset jäävät
myös yhteisen köyhäin holhouksen elätettäviksi, ja se
palkka, mitä rikotaan karattaessa, lankeaa merimieshuoneen
kassaan, josta taas ei mitään anneta karanneitten
vaimoille ja lapsille, vaikka kova kohteleminen on
pakottanut heidän elättäjänsä karkaamaan.

Tämä ei ole sanottu yleensä kaikista laivapäälliköistä.
Etteivät kaikki ole yhdellaisia, sen osottavat merimiesten
käytökset ja puheet, kun tulevat kotiinsa, sen
pian huomaa kuka päällikkö on hyvästi kohdellut väkeänsä.
Ne, jotka pahoin kohtelevat miehiään, saavat
väkeä pestatessakin hyyrätä useita kertoja ja siinä kuulla
kaikellaisia herjaussanoja merimiehiltä.

1865
Oulun Wiikko-Sanomia
Merimiehet